Kui asi on isiklik, siis on kaks võimalust, mida ma näen. Üks - ta vihkab mind. Ma ei saa aga aru, miks. Peale selle, et ma korraga kümmekond särki pessu viin, ei ole ma talle midagi halba teinud (ja nende töö on ju riideid puhastada, eksole). Kaks - ma meeldin talle ning ta ei oska/taha midagi öelda ning püüab pigem suhtlust vältida. Selle vastu räägib mitu asjaolu - esiteks pole ma omaarust üldsegi nii väga good catch et minuga suhtlemise pärast põdema peaks, ning teiseks on tegemist eelduste kohaselt südika loomuga vene neiuga, vaevalt et ta millegi ees tagasi kohkub. Ma arvan. Seega jääb vaid esimene võimalus. Olen kimbatuses.